李希宗，字景玄，出自趙郡李氏東祖，東魏大臣。 李希宗曾祖父李順，祖父李式，父親李憲，過繼給李憲的哥哥。李希宗性寬和，儀貌雅麗，涉獵書傳，有文才。起家擔任太尉參軍事，轉直後，領侍御史，改任通直散騎常侍。後來擔任東南道行臺邸珍右丞，與諸軍在彭沛討逆，轉成為高歡的大行臺郎中。歷任散騎常侍、中軍大將軍、金紫光祿大夫。高歡提拔他為中外府長史，為高歡的兒子高洋納其第二女李祖娥。李希宗以他的人望，深受高氏父子的禮遇。出任上黨郡太守，患病，興和二年四月在上黨郡去世，年四十歲，朝廷贈予使持節、都督定冀滄瀛殷五州諸軍事、驃騎大將軍、殷州刺史、司空公，諡號文簡，武定二年十一月歲次甲子十一月辛已朔廿九日己酉（544 年 12 月 28 日）葬於黃石山東側《漢魏南北朝墓誌彙編魏故司空李公之墓銘》：大魏武定二年歲次甲子十一月辛已朔廿九日己酉司空李君墓銘」君諱希宗，字景玄。電照郊野，附寶所以降神；雲映高上，扶始於焉見帝。雖天不」賜姓，而官實命氏。嬋聯昌阜，世有餘休。逮於入周作史，出關稱霸，或息偃陽魏，」或弼諧全趙，鴻弈紛據，難可具載。太尉宣王，道冠生民，德高列闢，居中作相，鴻」烈格天。是以紀在太常，藏於盟府。祖兗州，政齊豹產，聲被笙鏞。父儀同，望重縉」紳，事光油素。君稟天地之大德，膺辰宿之委和，懷琰琬於靈臺，懸水鏡於巍闕。」清猷素論，袁閬仰而心慚；瑰姿奇表，王武睹而自穢。加以研尋道術，陶冶性靈。」平府之策必單，群玉之書斯盡。逢袪衣而靡或，遇捧耳而未驚。如懸鍾之應扣，」似衢樽之待酌。思侔造化，雅極機杼之工；談出精微，妙盡天人之際。備舉細行，」遍觀小道，物極至精，智周能事。於是宮角相求，風雲應感，聞來見去，虛往實歸。」顧盼定其駑駔，吹噓使其榮落。行滿天下，德被斯民。無翼而飛，不行斯至。及解」巾從宦，結綬登朝，始闢公府，遂陪帝幕，糾策蘭臺，談議青璅，乃綰銀艾，以任扶」持。高潔表顏，勁捍承弁，提四佐，聯衡七友，及陽父在運，天網弛綱，小雅俱寢，」大盜移國。丞相勃海王擁長彗以掃除，納蒼生於仁壽，經營四方，唯日不暇。君」磻溪之神策，得穀城之秘圖。冥契等於雨沙，神交密於魚水。幕府既開，任長」吏，綢繆榮寵，契闊行。借箸而數利害，聚米以圖夷嶮。陰謀不唯九事，奇策」非止六條。及西登隴頭，北臨卑耳，繆言交通，軍事押至，起草騎上，飛文端。」公省以愈疾，燕將執而垂涕。所以同心同德，幽贊冥符，撫背扼喉，共成匡合。蔚」為社稷之臣，俄有臺輔之望。但術乖卻粒，遊舛赤松，委事齊而暝目，屬城郢而」沒齒。以興和二年薨。春秋四十。相王舍繁駔而行哭，登鴻波而垂涕，情深奉孝，」念忉弟孫。於是天子詔贈使持節都督定冀瀛滄殷五州諸軍事驃騎大將軍」殷州刺史司空公，謚曰文簡，禮也。以武定二年十一月葬黃石山東。墓首表將」軍之日，員石傳逸士之風。敬挹此義，勒銘玄壤。乃作頌曰：」原流積遠，慶靈長發，繫本繞樞，生因貫月。鳴玉禁闈，高步雲闕，風流未改，芳塵」詎歇。爰有達人，是膺餘慶，高風獨遠，清輝可映。微言每吐，藏理鹹鏡，積實為賓，」生名於行。膺物卷舒，隨時默語，車乘斯蘋，舟人載佇。龍躍在淵，鳴飛遵渚，鱗翼」肅散，羽儀容與。從軍塞外，追虜關山，仰視飛鳥，還望秦川。龜蛇曉引，刀鬥夜懸，」計符投水，勢類轉員。取目太官，見稱武庫，爰贊霸功，實康國步。方即三壽，式清」王度，遽薀九原，寂寥泉路。山頹川竭，丘夷壑徙，曲池已平，高墳會毀。天井蘭幹，」陰溝彌彌，吾生不化，于嗟居此。。 家庭 祖父 李式，北魏兗州刺史 父母 李憲，北魏儀同 河間邢氏，北魏瀛州主簿邢肅之女《漢魏南北朝墓誌彙編》：魏故使持節侍中都督定冀相殷四州諸軍事驃騎大將軍定州刺史尚書令儀同三司文靜李公墓誌銘」君諱憲，字仲軌，趙國柏仁人也。自姬水開原，商丘肇構，或以感夢垂範，或以非道無名。世復公侯，門兼將相。長瀾寫而不竭，」葉布而彌芳。大父太尉宣公。位隆庶尹，功高列闢，故已流美笙鏞，圖烈尊鼎。考安南使君。陪遊博望，侍講金華，惠民闢國，」存舊老。公稟川嶽之秀氣，資辰昴之上靈。琬琰積而成德，珪璋達而為寶。儀製瑰華，音神秀徹，仁惠由已，孝友自天。言為」的，行成規矩，業備齊韓，辭兼鄭衛。落落有千刃之姿，堂堂成萬夫之目。初在庚寅，遘家多難，事切趙孤，獲全魯保。有容汲」，義忘身，慕程嬰之高範，懷李善之忠節，恩斯鞠我，同群虎狼。雖事窮人跡，而年周天道。忠而為戮，卒逢寬政，遺薪復荷，」還興。年十有二，為秘書內小。投刺公卿，拊塵街巷，等偉器之傾坐，同璧人之迻市。高皇深加寵異，禮秩稍增，及爾同」而不逮。年十七，繼立為濮陽侯，尋除散騎侍郎。既德隨年上，亦位逐恩隆，入參帷席，出倍輿輦，綢繆樞禁，左右生光。屬」養禮雲及，念切閭井，始露丹衿，終迴白日。乃除建威將軍趙郡內史。懷組下車，衣繡從政，化同春氣，澤侔時雨，枳棘靡遺，灌」蒲自息。非直廣陵興頌。襄陽作歌而已。及將巡五嶺，親御六師，慕府上寮，事歸僉屬。乃徵為大將軍長史，尋除吏部郎中。以」憂去任。復徵為太子中庶子。公孝思天至，羸頓過人，屢表求哀，久不獲命。既而一人在天，百官總己，司轄朝端，任殊往日。」徵為尚書左丞。復固辭不起。後除驍騎將軍尚書左丞，未拜，乃除吏部郎中。經綜流品，抑揚雅俗，草菜自盡，隱屈無遺。轉司」徒左長史，守河南尹。外家貴臣，舊難為治，而水火兼行，韋弦具舉，曾未期月，風化有成。獄犴蕭條，桴鼓虛置。邵公流稱於前，」音徽不遠；子華垂譽於後，芳塵在目。出為使持節都督兗州諸軍事左將軍兗州刺史。先之簡惠，重以廉平，縫掖相趨，絃歌」成韻，風動雲行，無思不偃。褰帷從事，遠未為匹；露袞酬庸，詎雲能擬。既而萋斐內構，瘢疵外成，反顧三河，龍門日遠。未動終」窮之歎，故絕行樂之辭。酌醴焚枯，高古昔。以詩賦為錦綺，用經典為膏腴。處常待終，不從流俗，闔門靖軌，十載於茲。既體」中庸，時來不逆。乃為光祿大夫，銀章青綬。屬西戎滑序，蝟起狼顧，玉石靡分，芝藋同盡，陸海神皋，化為巢窟。自非政同豹產，」謀協方邵，無以作鎮陵輔，式遏艱虞。加安西將軍，以本官作雍州事。未幾，徵為撫軍將軍，七兵尚書。龍淵礪而渝明，江海酌」而難竭。臺閣不理，於此有歸。轉鎮東將軍。於時長蛇薦食，憑陵南鄙，孤亭遠戍，所在到縣。徐州刺史元法僧竊邑與賄，策名」境外。朝廷乃眷東顧，日昊忘？，以公為徵東將軍東討都督。清濟河如拾遺，舉彭沛於覆手。皆奇聞並立，聲實俱行。所以役」未踰時而功不世出。尋除使持節都督揚州諸軍事徵東將軍揚州刺史淮南大都督。梁氏舉吳越之眾，堙桐柏之流。刀鬥」沸於堞下，艕歌起於城上，負戶而汲，易子而炊，丸積，勢若棋累。國家經營內難，非遑外圖，故載離寒暑，而終於淪陷。吳」人雅挹風概，義而還之。乃盤水氂纓，自拘司敗。雖蘗異人生，而禍從地出。知與不知，莫不銜涕。時年五十八。惟公志識貞遠，」器扃淹峻。昭冥不改其節，風雨無異其音。耕道獵德，枕仁藉義。熹怒不形於色，得喪俱遣於懷。不諂不驕，無怨無悔，資仁成」勇，移孝為忠，周於御己，達於從政，故以德秀生民，聲動天下。而報善無徵，雲亡奄及，道消遂往，逝水不歸，運開追復，幽泉已」閉。乃贈使持節侍中都督定冀相殷四州諸軍事驃騎大將軍定州刺史尚書令儀同三司，謚曰文靜，禮也。雖復賜地城傍，」陪陵有託，思鄉動夢，歸本成禮。越以元象元年十二月廿四日合葬於舊墓。昔胡公有銘棺之義，熙伯著書版之辭，故敬述」徽範，貽諸長世。其銘曰：」巖巖秀嶺，浩浩豐原，既稱世祿，亦號儒門。揚風上緒，播美來昆，文武不墜，風俗猶存。此德山川，資明象緯，道雖日損，學乃」費。非齒而尊，捨爵而貴，藝貫鄒魯，聲傳梁魏。摶風上運，驤首高馳，終年四轉，卒歲三移。高冠岌岌，駢組陸離，迴顧敵齒，傍望」肩隨。牧州典郡，化成期月，來儀少陽，實應僉曰。官方務本，動為功伐，東建旌麾，南專鈇鉞。方期難老，永作棟梁，逶迤袞職，邦」家之光。斯望既舛，如何彼倉，老少有慟，朝野悲涼。葬等反周，魂同思沛，風翼歸幰，雲承還蓋。鷩冕加榮，龍旗追會，泉門長掩，」芳塵永壒。」夫人河間邢氏。父肅，州主簿。」長子希遠，字景沖，州主簿，少喪。子長鈞，字孝友，開府參軍事。第二子希宗，字景玄，散騎常侍中軍大將軍出後（下殘）」第三子希仁，字景山，輔國將軍中書侍郎。第四子騫，字景讓，散騎常侍中軍將軍殷州大中正。」第五子希禮，字景節，徵虜將軍司空諮議修起居注。」長女長輝，適龍驤將軍營州刺史安平男博陵崔仲哲。父秉，司徒靜穆公。第二女仲儀，適冀州司馬勃海高（下殘）」侍御史。第三女叔婉，適兗州刺史漁陽縣開國男博陵崔臣。父逸，廷尉卿。第四女季嬪，適司空公安樂王（下殘）」銓尚書左僕射武康王。第五女稚媛，適驃騎將軍左光祿大夫熒陽鄭道邕。父瓊，青州刺史。」希遠妻廣平宋氏。父弁，吏部尚書。孫祖牧，字翁伯，太尉外兵參軍。長鈞妻河南元氏。父孟和，司空公。（下殘）」譚亮，開府參軍事。第二孫譚德。第三孫摩訶。第四孫毗羅。孫女迎男。」希宗妻博陵崔氏。父楷，儀同三司。孫祖昇，字孝舉，司徒參軍事。第二孫祖勳，字孝謀。孫女祖猗，適安（下殘）」希仁妻博陵崔氏。父孝芬，儀同三司。孫伽利。第二孫黃父。」騫妻範陽盧氏。父文翼，開府諮議。孫女寶信。」希禮妻範陽盧氏。父文符，正員郎。孫僧藏。」祖牧息白石，僧德。女阿範。 兄弟姐妹 李長鈞，北魏開府參軍事 李希遠，北魏殷州主簿 李希仁，北魏輔國將軍、中書侍郎 李騫，北魏散騎常侍、中軍將軍、殷州大中正 李希禮，北魏徵虜將軍、司空諮議 李長輝，嫁北魏龍驤將軍、營州刺史、安平男博陵崔仲哲 李仲儀，嫁北魏冀州司馬勃海高某 李叔婉，嫁北魏兗州刺史、漁陽縣開國男博陵崔巨倫，廷尉卿崔逸之子 李季嬪，嫁北魏司空公、安樂王元鑑，尚書左僕射、安樂武康王元詮之子 李稚媛，嫁北魏驃騎將軍、左光祿大夫熒陽鄭道邕，青州刺史鄭瓊之子 夫人 崔幼妃，出自博陵崔氏的博陵第二房，北魏後將軍、殷州刺史崔楷第三女，生五子五女 子女 李祖昇，北齊齊州刺史 李祖勳，北齊開府儀同三司、左光祿大夫、殿中尚書、丹楊郡王 李祖猗，嫁東魏安樂王元昂 李祖娥，嫁齊文宣帝高洋 李祖納，北齊散騎常侍 李祖揖 李祖欽，北齊光祿卿、竟陵王 參考資料 Category 趙郡李氏 Category 東魏官員 Category 諡文簡